ইস্টবেঙ্গলে ব্যর্থ প্লাজা। কিন্তু লাল-হলুদের অন্দরমহলে কান পাতলে কিন্তু অন্য কথা শোনা যেত। কোচ খালিদ জামিল ঠিকমতো ব্যবহার করতে পারছেন না প্লাজাকে। বিপক্ষের গোলমুখে প্লাজা একা হয়ে যাচ্ছেন। তাঁকে সাহায্য করার মতো ফুটবলার এগিয়ে আসছেন না। সেই কারণে প্লাজাকে বর্ণহীন দেখাচ্ছে। খালিদ জামিল ছক বদলে ৪-৩-৩ পদ্ধতিতে যদি দল সাজাতেন তাহলেই ব্যর্থ প্লাজা রং বদলে দিতে পারতেন। এমনটাই কিন্তু ইস্টবেঙ্গলের ড্রেসিং রুমের বক্তব্য। অবশ্য পুরনো কাসুন্দি ঘেঁটে এখন আর কী হবে! প্লাজা নতুন ইনিংস শুরু করছেন মহমেডানে। তিনি সফল হবেন কিনা, তার জবাব দেবে সময়।